লন্ডনে পৌঁছলেন মুখ্যমন্ত্রী

ওয়ব ডেস্ক: দীর্ঘ টালবাহানার পর অবশেষে লন্ডনের মাটিতে পা দিলেন মুখ্যমন্ত্রী মমতা বন্দ্যোপাধ্যায় (Cm Mamata Banerjee) । আজ অর্থাৎ রবিবার ভারতীয় সময় দুপুর ২ টো নাগাদ কনকনে শীতের আবহে লন্ডনে (London)  পৌঁছলেন তিনি। প্রায় এক সপ্তাহের জন্য তিনি গিয়েছেন লন্ডন সফরে। রয়েছে একগুচ্ছ কর্মসূচি।

কলকাতায় (Kolkata) তীব্র গরম হলেও, লন্ডনে কিন্তু কনকনে ঠান্ডা। সেখানকার তাপমাত্রা ৯ ডিগ্রি সেলসিয়াস। আর সেই ঠান্ডার মাঝেই দুবাই হয়ে লন্ডনে পৌঁছলেন মুখ্যমন্ত্রী।

আরও পড়ুন: ‘অসুবিধা হলে দেখে নেব’, লন্ডনযাত্রার আগে রাজ্যবাসীকে আশ্বস্ত মমতার

উল্লেখ্য, কলকাতা থেকে লন্ডনের উদ্দেশে রওনা হওয়ার আগে বলেন, দূরে গেলেও ‘আমি আছি’! রাজ্যবাসীকে এই বলে আশ্বস্ত করে গেছেন তিনি। উল্লেখ্য, গতকাল অর্থাৎ শনিবার সকালেই লন্ডনের উদ্দেশে রওনা দেওয়ার কথা ছিল তাঁর। কিন্তু হিথরো বিমানবন্দরে অগ্নিকান্ডের ঘটনার জন্য কিছুটা পিছিয়ে যায় সেই সময়। শনিবার সকালের পরিবর্তে সন্ধ্যায় বিদেশ সফরের উদ্দেশে রওনা দেন মুখ্যমন্ত্রী। কলকাতা থেকে প্রথমে দুবাই যান। তার পর সেখান থেকে লন্ডনের বিমান ধরেন।

বিমানে ওঠার আগে রাজ্যবাসীকে আশ্বস্ত করে মমতা জানান, “চার-পাঁচ দিনের জন্য যাচ্ছি। এখানকার সঙ্গে সবসময়ে যোগাযোগ থাকবে। কারও কোনও অসুবিধা হলে আমরা দেখে নেব। বাংলার মা-মাটি-মানুষকে বলব, আপনারা ভাল থাকবেন।” মুখ্যমন্ত্রীর অনুপস্থিতিতে প্রশাসনিক কাজকর্মের জন্য আগেই ৫ সদস্যের টাস্ক ফোর্স গড়ে দিয়েছিলেন তিনি। তবে জানিয়েছিলেন, তিনি নিজেও যোগাযোগ রাখবেন। কোনও অসুবিধা হলে দেখে নেবেন।

দেখুন অন্য খবর